स्कार्लेट जोहानसन
स्कारलेट इन्ग्रिड जोहानसन (; जन्म नोभेम्बर २२, १९८४) एक अमेरिकी अभिनेत्री र गायिका हुन्। सन् २०१८ पछि विश्वको सबैभन्दा धेरै कमाई गर्ने अभिनेत्री, उनले 'फोर्ब्स' सेलेब्रिटी १०० मा बहु उपस्थिति देखाएकी छिन्। उनका चलचित्रहरूले विश्वव्यापी  कमाइसकेका छन्, जसले जोहानसनलाई हालसम्मका नवौँ सर्वाधिक कमाई गर्ने बक्स अफिस स्टार बनाउँछ। उनी धेरै पुरस्कार प्राप्तकर्ता हुन्, जसमा टोनी पुरस्कार र बाफ्टा पुरस्कार, साथै दुई एकेडेमी पुरस्कार र पाँच गोल्डन ग्लोब पुरस्कारका लागि नामाङ्कन समावेश छ।

म्यानह्याटन, न्यु योर्क सहरमा जन्मेकी र हुर्केकी, जोहानसनले कलिलो उमेरदेखि नै अभिनेत्री बन्ने चाहना राखेकी थिइन् र बाल-कलाकारको रूपमा पहिलो पटक अफ-ब्रोडवे नाटकमा मञ्चमा देखा परेकी थिइन्। उनले काल्पनिक हास्य 'नर्थ' (सन् १९९४) बाट चलचित्रको सुरुवात गरेकी थिइन्, र 'म्यानी एन्ड लो' (सन् १९९६), 'द हर्स विस्परर' (सन् १९९८), र 'घोस्ट वर्ल्ड' (सन् २००१) मा उनको भूमिकाको लागि प्रारम्भिक मान्यता प्राप्त गरेकी थिइन्। जोहान्सन सन् २००३ मा 'लस्ट इन ट्रान्सलेसन'मा उनको अभिनयका साथ वयस्क भूमिकामा सरेकी थिइन्, जसले उनलाई सर्वश्रेष्ठ अभिनेत्रीको लागि बाफ्टा पुरस्कार, र 'गर्ल विथ अ पर्ल इअररिङ' जिताएको थियो। उनी यी चलचित्रहरू, र नाटक 'अ लभ सङ फर बबी लङ' (सन् २००४) मा एक बिरान किशोरी र मनोवैज्ञानिक थ्रिलर 'म्याच पोइन्ट' (सन् २००५) मा एक प्रलोभिका खेल्नको लागि गोल्डन ग्लोब पुरस्कारका लागि नामित भएकी थिइन्। यस अवधिमा अन्य कार्यहरूमा 'द प्रेस्टिज' (सन् २००६) र 'विक्की क्रिस्टिना बार्सिलोना' (सन् २००८) समावेश छन्; र एल्बमहरू 'एनिवेयर आई ले माई हेड' (सन् २००८) र 'ब्रेक अप' (सन् २००९), जुन दुबै 'बिलबोर्ड' २०० मा चार्ट भएको थियो।

सन् २०१० मा, जोहानसनले ब्रोडवेमा 'अ भ्यु फ्रम द ब्रिज'को पुनरुद्धारमा अभिनय गरेकी थिइन्, जसले उनलाई सर्वश्रेष्ठ विशेष अभिनेत्रीको लागि टोनी पुरस्कार जिताएको थियो, र 'आयरन म्यान २'बाट मार्भल सिनेमेटिक युनिभर्समा ब्ल्याक विडोको भूमिका खेल्न सुरु गरेकी थिइन्। जोहानसनले विज्ञान काल्पनिक चलचित्रहरू 'हर' (सन् २०१३), 'अन्डर द स्किन' (सन् २०१३), 'लुसी' (सन् २०१४) र घोस्ट इन द शेल' (सन् २०१७) मा अभिनय गरेकी थिइन्। उनले नाटक 'म्यारिज स्टोरी'मा सम्बन्धविच्छेदको माध्यमबाट गुज्रिरहेकी अभिनेत्री र उपसाह 'जोजो र्‍याबिट' (दुबै सन् २०१९) मा नाजी जर्मनीमा एक्लो आमा खेल्नको लागि आलोचनात्मक प्रशंसा र दुई एकेडेमी पुरस्कार नामाङ्कनहरू प्राप्त गरेकी थिइन्।

सार्वजनिक व्यक्तित्वको रूपमा, जोहानसन एक प्रसिद्ध ब्रान्ड एन्डोर्सर हुन् र विभिन्न परोपकारहरूलाई सहयोग गर्छिन्। उनलाई विभिन्न मिडिया आउटलेटहरूद्वारा हलिउडको सेक्स प्रतीकको रूपमा उद्धृत गरिएको छ। उनले सन् २००८⁠ देखि २०११ सम्म क्यानडेली अभिनेता रायन रेनल्ड्स र सन् २०१४ देखि २०१७ सम्म फ्रान्सेली व्यापारी रोमेन डौरियाकसँग विवाह गरेकी थिइन्।

प्रारम्भिक जीवन
स्कारलेट इन्ग्रिड जोहानसनको जन्म न्यु योर्क सहरको म्यानह्याटन बरोमा, नोभेम्बर २२, १९८४ मा भएको थियो। उनका बुबा, कारस्टन ओलाफ जोहानसन, डेनमार्कको कोपनहेगनका वास्तुकार हुन्। उनका पितृ हजुरबुबा, इजनर जोहानसन एक कला इतिहासकार, पटकथा लेखक, र चलचित्र निर्देशक थिए, र उनका बुबा स्विडेनी थिए। स्कारलेटकी आमा, मेलानी स्लोअन, एक न्यु योर्करले एक निर्माताको रूपमा काम गरिरहेकी छिन्। उनी पोल्यान्ड र रुसका अश्केनाजी यहुदी परिवारबाट आएकी हुन् जसको उपनाम मौलिक रूपमा श्लेमबर्ग थियो, र स्कारलेटले आफूलाई यहुदी भनेर वर्णन गरेकी छिन्। उनका एक जेठी बहिनी, भेनेसा, एक अभिनेत्री; जेठो भाई, एड्रियन र जुम्ल्याहा भाइ हन्टर छन्। जोहानसनको बुबाको पहिलो विवाहबाट एक जेठो सौतेनी भाइ, क्रिश्चियन पनि छन्। उनीसँग अमेरिकी र डेनिस दुवैको नागरिकता छ।

व्यक्तिगत जीवन

पिसिएसमा जाँदा, जोहानसनले सन् २००१ देखि २००२ सम्म सहपाठी ज्याक एन्टोनफलाई डेट गरेकी थिइन्। उनले सन् २००६ को अन्त्य सम्म करिब दुई बर्षसम्म उनको 'ब्ल्याक डाहलिया' सह-कलाकार जोश हार्टनेटलाई डेट गरेकी थिइन्; हार्टनेटले उनीहरूको व्यस्त तालिकाका कारण तिनीहरू छुट्टिएको बताएका थिए। जोहानसनले सन् २००७ मा क्यानडेली अभिनेता रायन रेनल्ड्ससँग सम्बन्ध सुरु गरेकी थिइन्; उनीहरूको मे २००८ मा सगाई भएको थियो, सेप्टेम्बर २००८ मा बिहे भएको थियो, डिसेम्बर २०१० मा अलग भएका थिए र जुलाई २०११ मा सम्बन्धविच्छेद भएको थियो।

सन्दर्भ सामग्रीहरू

बाह्य कडीहरू

 
 
 
 

सन् १९८४ मा जन्म
जीवित मानिसहरू
अमेरिकी बाल अभिनेत्रीहरू
अमेरिकी चलचित्र अभिनेत्रीहरू
अमेरिकी मञ्च अभिनेत्रीहरू
अमेरिकी आवाज अभिनेत्रीहरू